11 млн . души в Азия са заплашени от бедност заради коронавируса В най - лошия сценарий икономическият растеж на Китай ще „ замръзне “ , се казва в доклад на Световната банка Поне 11 млн . души в Азия са заплашени от бедност заради пандемията от коронавирус , се твърди в нов доклад на Световната банка за икономиката на Източна Азиа и Тихоокеанския регион . Според най - лошия сценраий регионът може да преживее най - острия икономически спад от 2 десетилетия насам , като предизвика дълъг период на рецесия в голяма част от Азия . Прогнозата за икономически растеж в региона е ревизирана до 2 , 1 % за 2020 . За сравнение в края на 2019 тя бе за ръст от 5 , 8 % . Според най - лошия възможен сценарий ръстът на икономиката в региона ще падне до 0 , 5 % . За епицентъра на заболяването – Китай банката прогнозира забавяне на икономиката до 2 , 3 % . В най - лошия случай ръстът на китайската икономика почти ще замръзне ( 0 , 1 % ръст ) . За сравнение през 2019 прогнозата бе за ръст в размер на 6 , 1 % . Подобно намаление ще има огромни последици за глобалната икономика , Китай е втората по големина икономика в света и основен двигател на глобалния растеж , което означава , че всяко смущение в икономиката ѝ ще бъде усетено по целия свят . Според доклада на СБ колко бързо и лесно ще се възстанови икономиката в региона зависи изцяло от това за колко време ще бъде овладяна пандемията . В тази връзка ранното диагностициране и проследяване са ключови мерки . Докладът посочва като примери в това отношение държави като Южна Корея и Сингапур , където ограничиха вируса ефективно , без да увреждат сериозно икономиките си . Успехът им се отдава на широкомащабно тестуване , проследяване на контактните лица и карантина . Тези държави имат предишен опит с епидемии като например ТОРС ( Тежък остър респираторен синдром ) през 2003 и са инвестирали в системи за наблюдение на заболяванията , както и такива за отговор при епидемии . Колкото по - скоро и други държави последват примера им , толкова по - скоро ще успеят да преминат през епидемията и да се възстановят , се посочва в документа . Правителствата ще трябва да въведат редица мерки с цел да омекотят удара върху своите граждани и да предотвратят повишаването на бедността колкото е възможно повече . Тези мерки включват субсидии за болнични , наливане на ликвидност , за да могат малкия и средния бизнес да оцелеят , и осигуряване на храна за училищата или друг вид подкрепа за засегнатите учащи . Освен това държавите трябва да работят заедно и да се подкрепят . Това означава глобалните търговски пътища да останат отворени , да се споделят наличности на ключови медицински консумативи и дори премахване на митата върху тях . „ Всички държави в Източна Азия , Тихия океан и отвъд трябва да разберат , че в допълнение към смели национални действия , най - ефективната ваксина срещу тази огромна заплаха е задълбочено международно сътрудничество “ , се казва още в документа .